Y Grant Caledi i Denantiaid

Hysbysiad Preifatrwydd

Sut y defnyddiwn eich gwybodaeth bersonol ar gyfer dibenion y Grant Caledi i Denantiaid

Mae’r Cyngor yn darparu gwasanaethau ar gyfer cymunedau lleol a’r bobl sy’n byw ynddynt. Mae gwneud y gwaith hwn yn golygu fod yn rhaid i ni gasglu a defnyddio gwybodaeth am y bobl y darparwn wasanaethau iddynt a chadw cofnod o’r gwasanaethau hynny. Oherwydd ein bod yn casglu ac yn defnyddio gwybodaeth bersonol am unigolion, mae’n rhaid i ni wneud yn siŵr y gwyddant yr hyn y bwriadwn ei wneud gyda’r wybodaeth amdanynt a gyda phwy y gellid ei rhannu.

Mae’r Hysbysiad Preifatrwydd hwn yn crynhoi rhai o’r ffyrdd allweddol lle gallem ddefnyddio eich gwybodaeth bersonol ar gyfer dibenion y Grant Caledi i Denantiaid. Dylid darllen yr wybodaeth hon mewn cysylltiad gyda [Hysbysiad Preifatrwydd Corfforaethol y Cyngor.](https://www.blaenau-gwent.gov.uk/en/council/data-protection-foi/councils-privacy-notice/)

**1.     Pwy ydyn ni, beth ydyn ni’n ei wneud?**

Bydd y Cyngor, ar ran Llywodraeth Cymru, yn gweinyddu’r Grant Caledi i Denantiaid ac yn prosesu ceisiadau ac yn dyrannu grantiau yn unol gyda gofynion y cynllun.

I wneud cais am y grant, mae’n rhaid i chi fod wedi wynebu caledi ariannol oherwydd pandemig Covid-19 sy’n golygu nad ydych wedi medru talu eich rent.

**Byddwch:**

* Wedi crynhoi 8 wythnos neu fwy o ôl-ddyledion rhent rhwng 1 Mawrth 2020 a 30 Mehefin 2021.
* Wedi ei chael yn anodd talu eich rhent neu ôl-ddyled rhent oherwydd Covid-19.
* Yn byw yn ac yn dal tenantiaeth ar gyfer annedd yn y sector preifat yng Nghymru.
* Heb fod wedi derbyn budd-dal tai neu daliadau cost tai drwy Credyd Cynhwysol pan wnaethoch grynhoi eich ôl-ddyled rhent.
* Heb fedru talu eich rhent yn llawn yn ystod y cyfnod pan aethoch i ôl-ddyled oherwydd Covid-19.

Ni fyddwch yn medru cael y Grant Caledi i Denantiaid os nad ydych wedi profi caledi ariannol yn ystod Covid-19 ac yn fwriadol heb dalu eich rhent i’ch landlord neu asiant.

 **2.     Pa wybodaeth bersonol a gwybodaeth bersonol am bwy yr ydym yn ei dal?**

Bydd yr wybodaeth yr ydym yn ei dal a’i phrosesu fel arfer yn cynnwys:

**Tenant**

* Manylion cyswllt personol: Enw, dyddiad geni, cyfeiriad, rhif ffôn, ffotograff, cerdyn adnabod gyda ffotograff.
* Rhif Yswiriant Gwladol.
* Manylion tai, yn cynnwys aelodau teulu (nifer dibynyddion), unrhyw statws budd-dal.
* Manylion incwm/ariannol, yn cynnwys eich statws cyflogaeth, ffigur rhent, ôl-ddyled rhent.
* Cynilion a gwariant, i gadarnhau os cafodd Gorchymyn Troi Allan ei gyflwyno.

**Landlord**

* Enw, cyfeiriad, manylion cyswllt, manylion banc ac os yw’ch eiddo wedi cofrestru gyda Rhentu Doeth Cymru.

**3.     O ble mae’r gwasanaeth yn cael gwybodaeth amdanaf?**

Byddwn yn cael yr wybodaeth hon:

* Gennych chi, y tenant, pan fyddwch yn cyflwyno Ffurflen Datganiad Diddordeb ac yn llenwi’r ffurflen gais.
* Byddwn hefyd yn derbyn gwybodaeth gan eich landlord yn cadarnhau gwybodaeth am eich rhent, er enghraifft eich ôl-ddyled.
* Byddwn hefyd yn cysylltu â Credyd Cynhwysol i gadarnhau eich statws budd-dal – e.e. heb fod yn gymwys am fudd-dal yn ystod cyfnod yr ôl-ddyled.
* A gwirio gydag Adran Treth Gyngor y Cyngor fod tenant yn yr eiddo pan hawliwyd yr ôl-ddyled.

**Landlord**

* Byddwn yn gwirio eich gwybodaeth gyda Chofrestr Rhentu Doeth Cymru.

**4.     Beth fyddwn i’n ei wneud gyda’ch gwybodaeth bersonol?**

Byddwn yn defnyddio eich gwybodaeth i:

**Tenant**

* Sicrhau fod y person sy’n gwneud cais yn gymwys am y grant ac yn rhoi’r grant i atal digartrefedd.
* Os credwn y gallech fod â hawl i ryw ffurf arall o gymorth, byddwn yn eich cyfeirio at asiantaethau partner eraill neu at adrannau’r Cyngor tebyg i’r Tîm Datrysiadau Tai, y Tîm Budd-daliadau Tai.

**Landlord**

* Gwirio os ydych wedi cofrestru gyda Rhentu Doeth Cymru ac i wneud taliad i chi, er mwyn clirio ôl-ddyled rhent eich tenant.
* Fodd bynnag, os nad oes cofnod ohonoch chi a’ch eiddo ar Gofrestr Rhentu Doeth Cymru, byddwn yn anfon yr wybodaeth honno y gwyddom amdani i’r Tîm Iechyd Cyhoeddus a Diogelu iddynt ymchwilio gan ei fod yn ofyniad cyfreithiol fod pob landlord preifat wedi cofrestru yng Nghymru.

 **5.     Beth yw’r sail gyfreithiol dros ddefnyddio’r wybodaeth yma?**

Bydd y Cyngor yn prosesu eich gwybodaeth yn unol â’n dyletswyddau tasg gyhoeddus ac i weinyddu’r grant ar ran Llywodraeth Cymru.

**6.     A yw’r gwasanaeth yn rhannu fy ngwybodaeth bersonol gydag unrhyw sefydliad arall?**

Ydym, fel y gwnaethom esbonio uchod, byddwn yn cadarnhau gwybodaeth a roddwch fel sy’n dilyn:

**Tenant**

* Credyd Cynhwysol
* Adran Budd-daliadau Tai y Cyngor.
* Tîm Datrysiadau Tai ar gyfer cofnodi cymorth digartrefedd a gwneud penderfyniadau

**Landlord**

* Rhentu Doeth Cymru.
* Iechyd Cyhoeddus – os heb gofrestru ar Rhentu Doeth Cymru.
* Adran Cyllid ar gyfer dibenion talu.

**7.     Pa mor hir y caiff fy ngwybodaeth ei chadw?**

Cedwir cofnodion am o leiaf 7 mlynedd.

 **8.     Eich gwybodaeth, eich hawliau**

Mae Rheoliad Diogelu Data Cyffredinol (GDPR) yn rhoi hawliau pwysig i chi yn cynnwys yr hawl i gael mynediad i’r wybodaeth bersonol y mae’r gwasanaethau yn eu dal amdanoch.

Cliciwch [yma](https://www.blaenau-gwent.gov.uk/en/council/data-protection-foi/) i gael mwy o wybodaeth ar eich hawliau gwybodaeth a sut i’w gweithredu.

 **9.     Cysylltu â ni**

Os oes gennych unrhyw bryderon neu os hoffech wybod mwy am sut mae’r gwasanaeth yn defnyddio eich gwybodaeth bersonol, cysylltwch â ni yn un o’r ffyrdd dilynol os gwelwch yn dda:

**Drwy e-bost:** Housing@blaenau-gwent.gov.uk

**Dros y ffôn:** 01495 354600

**Mewn ysgrifen:** Canolfan Cyngor Tai, 20 Stryd yr Eglwys, Glynebwy, NP23 6BG